Ward Charcoal Ovens historisk park

Ward Charcoal Ovens State historisk park er et område utpekt for historisk bevaring og offentlig rekreasjon som ligger 32 km sør for byen Ely, Nevada. Den 280 hektar store statsparken beskytter kuppelformet/konisk kullovner bygget i siste halvdel av 1800-tallet. Historie Ovnene Kullovnene er knyttet til spøkelsesbyen for sølvgruvedrift Ward, Nevada, etablert i 1876. Byen hadde på sin topp en befolkning på 1500, to aviser, en skole, brannvesen, to smelteverk og et knuseverk. Byen hadde en tilbakegang etter 1880, med en brann i 1883 som ødela en tredjedel av byen. Gruvedriften ble gjenopplivet en kort stund på 1930- og 1960-tallet. Byen har blitt ødelagt av gjentatte oversvømmelser på grunn av dens lavtliggende område. Bare smelteverket, møllefundamentene og kirkegården er igjen. Kullovnene finner man to mil sør for byen. Seks ovner er fortsatt i god stand og de har store dimensjoner, 9,1 meter høye, 8,2 meter i diameter, med vegger som er 0,6 meter tykke ved bunnen. Ovnene var i drift fra 1876 til 1879. De ble bygget av kvarts latitt tuff av omreisende sveitsiske og italienske murere kjent som carbonari, som hadde spesialiserte seg på ovnene. Den spesielle formen ble designet som en mer effektiv versjon av systemet fra Italia. Kullovnene forberedte trekull fra lokalt hugget tømmer for bruk i smelteverkene på Ward, ved å bruke 30 til 60 bushel (tilsvarer en norsk fjerding som er en fjerdedels korntønne eller skjeppe) trekull per tonn malm, det var 16 000 bushel om dagen. Ward-ovnene er de best bevarte i sitt slag i Nevada. De ble oppført i National Register of Historic Places sin liste over bevaringsverdige distrikter, steder, bygninger, strukturer og gjenstander i 1971. Parken Området var under privat eie og forvaltning frem til 1956, da fikk Nevada State Park Commission tillatelse til å ta vare på ovnene. To privateide områder ble overført til Nevada Department of Wildlife i 1968, og i 1969 ble 160 dekar overført til statsparksystemet. Området ble utpekt som en statspark i 1994, da ble rekreasjons fasiliteter utviklet på stedet. Parken tilbyr camping, piknik og stier for fotturer og terrengsykling. Referanser